453

हा अातयरेयरऋतदलत्या यथा च सदा द्वारा यादव दतिया
༄། །ཛཱ ཏ པ རཾ པ ར ཀྵེ ཏུ བྱཱ ཧ ལེ ཁ ན ན ཡ སྱ བོ དྷོ ཀྟཾ མུ བཻ ནྱ ཉྫ ཤྩ ས ཀོ དྱོ ཏ མཱ ད རཱ བི ཧ ར ཏི སྨ །༎
༄༅། །འཁྲུངས་རབས་ཀྱི་ཞིང་བཀོད་འདྲི་ཚུལ་གྱི་རྟོགས་བརྗོད་
ཁ་བྱང་དང་བཅས་པ་གསལ་བའི་
མེ་ལོང་བཞུགས་སོ། །
༄༅༄༅། །སྭསྟི་པྲ་ཛ་བྷྱ སྐུ་གསུམ་ངོ་བོ་དག་པའི་དབྱིངས་སུ་དབྱེར་མེད་དོན་
དམ་མི་ཟད་འཁོར་ལོའི་རྒྱན་གྱི་མཛོད། །དམིགས་མེད་སྙིང་རྗེའི་རླན་གྱིས་ཉེར་
བསྒོས་མཚན་དཔེའི་ཁ་དོག་མ་འདྲེས་རབ་བཀྲའི་རི་མོ་ཅན། །ཁ་སྦྱོར་བདུན་ལྡན་
ལོངས་སྤྱོད་རྫོགས་སྐུའི་དབང་པོའི་གཞུ་ཡི་སྒྱུ་འཕྲུལ་དྲ་བའི་གར་མཁན་མ། །ཞིང་
ཁམས་རྒྱ་མཚོར་ངོ་མཚར་ཆོ་འཕྲུལ་འབྱམས་སུ་ཀླས་པའི་འཇིག་རྟེན་དབང་ཕྱུག་
ཕྱག་གི་ཡུལ། །སྲིད་དང་ཞི་བའི་གཙུག་ཏོར་མཐོན་པོའི་རྩེར། །སྣང་བ་དམ་པའི་
གཟི་བྱིན་ཆེར་འབར་བའི། །སྔོན་མེད་ཉི་མ་གསར་པ་སྲོང་བཙན་རྗེའི། །འོད་སྟོང་
སྲིད་པའི་རྩེ་ལས་བརྒལ་(༢ན)ཏེ་སྤྲོ། །ལྔ་བརྒྱའི་ཉེས་ཚོགས་ནགས་ཀླུང་ཕྱེར་འཐག་
པའི། །སྐྱེས་རབས་རལ་གྲིའི་རྩིབས་སྟོང་འཁོར་བའི་རྒྱུན། །མ་དམད་ཐུགས་རྗེ་ཆེན་
པོས་ཉེར་བསྐུལ་ཕྱིར། །འཁོར་བའི་ཕ་མཐའ་ཇི་བཞིན་འཛད་མེད་རིང་། །གཞན་
ཕན་དོན་དུ་འགྱུར་ན་ངན་སོང་གནས། །འཆི་མེད་ཚལ་དང་མཚུངས་པར་ལོངས་
སྤྱོད་པའི། །འཇིགས་བྲལ་སྙིང་སྟོབས་འཕགས་ཆེན་དམ་པའི་ཚུལ། །དམན་ལམ་
ཞི་བདེར་གོམས་རྣམས་སྐལ་བ་ཕྲ། །རང་བདེ་འདོད་པའི་མཚན་མོར་ཉེར་གཞོལ་
ཡང༌། །གཞན་དོན་ཕྱོགས་བརྒྱར་ངོམ་པའི་འདབ་མའི་ཁ། །དཀའ་སྤྱད་ཉིན་བྱེད་
ཤར་ཚེ་རབ་ཟུམ་པའི། །འཁྲུངས་(༢བ)རབས་ཀུནྡའི་ཚོགས་ཀྱི་དོ་ཟླ་མིན། །སྨྲ་བའི་
454

འཁྲུངས་རབས་ཀྱི་ཞིང་བཀོད་རྟོགས་བརྗོད་གསལ་བའི་མེ་ལོང༌། ༼༡༥༽
བང་མཛོད་ལྕེ་ཡི་གློག་ཕྲེང་སྟོང༌། །རྣམ་པར་འཐུལ་ཡང་ཚུལ་འདི་བརྗོད་པའི་
མཐའ། །བྲལ་ཕྱིར་རྫོགས་པར་གླེང་བའི་དཀའ་ཐུབ་དག །བསྟེན་ན་ཚངས་པ་རྒན་
པོ་གཉིད་ལ་གཡུར། །འོན་ཀྱང་རང་བློའི་ཨ་སྨྲའི་ཚི་གུ་ཡིས། །རྟོགས་བརྗོད་ཟླ་བའི་
མ་མའི་ཆ་ཤས་ལས། ‘ །ཇི་ཙམ་ལེན་པར་སྤོབས་ནུས་དེ་སྲིད་དུ། །འཇུག་པའི་ཚུལ་
ལ་རྒོལ་བའི་ཀླན་ཀ་སུ། །ཡེ་ཤེས་སྣང་བ་དག་པའི་ཞིང་། །ལག་མཐིལ་ལྟར་མཉམ་
རིན་ཆེན་གཞིར། །ནོར་བུའི་རྡུལ་བརྩེགས་རི་བོའི་ཚོགས། །གཉིས་འཐུང་དལ་གྱིས་
རྒྱུ་བ་བཞིན། །སྣ་ཚོགས་རིན་ཆེན་ལས་བསྐྲུན་པའི། །སྔོན་མེད་ལྗོན་པའི་དབང་པོ་
ཅན། །ཉོན་མོངས་གདུང་བ་ལས་སྐྱོབ་ཕྱིར། །འདབ་མའི་ཚོགས་ཀྱིས་ཀླུབས་སམ་
སྙམ། །དལ་འབབ་ཆུ་ཀླུང་སྡིག་པའི་དྲི། །འཁྲུད་པའི་ཆོ་ག་བསྟར་བ་ལ། །ཆུ་སྐྱེས་
ཚོགས་རྣམས་དགའ་བའི་འཛུམ། །རྩེ་དགའ་ཁོང་ནས་རྒོད་པ་འདྲ། །ལྷ་ས་གཞི་དང་
རི་དང་ཤིང་ཐམས་ཅད་ཀྱང་རིན་པོ་ཆེ་ལས་གྲུབ་ཅིང༌། མཚོ་རྫིང་འབབ་ཆུ་མེ་ཏོག་བྱ་སྐད་སྙན་སྒྲོག་པ། འཕན་
གདུགས་རྒྱལ་མཚན། རོལ་མོ་སོགས་ངོ་མཚར་བ་དང་ལྡན་པའི་བདེ་བ་ཅན་གྱི་ཞིང་དེའི་དབུས་སུ་ཁང་བཟང་
དང་བྱང་ཆུབ་ཤིང་གི་ལྗོན་པ་ཡོད་དོ། །མིའི་འབྱོར་པ་ཇི་སྙེད་པས། །དཔེ་ཟླར་འོས་མིན་ངོ་
མཚར་གྱི། །བཀོད་པ་རྒྱ་མཚོའི་འབྱུང་གནས་ནི། །བདེ་བ་ཅན་ཞེས་གྲགས་པ་
དཀར། · །(༣ན)ཞིང་དེའི་དབང་ཕྱུག་འོད་དཔག་མེད། །འཁོར་མུན་མིག་སྨན་ལྟར་
གནག་པ། །མཐར་བྱེད་སྐུ་གསུང་ཐུགས་ཀྱི་གཟི། །གཏན་བདེའི་རང་སྣང་འོད་དུ་
འབར། །ངག་ཡིད་འདུ་བྱེད་དང་བྲལ་བེམ་པོའི་ཁམས། །ཉི་འོད་འབུམ་གྱིས་འཁྱུད་
པའི་པད་རག་གི །ལྷུན་པོ་འཇིག་རྟེན་མེས་པོས་ཉེར་བསྐྲུན་ཀྱང་། །མགོན་ཁྱོད་
དཔེ་ཟླར་འོས་པའི་གོ་སྐབས་ཅི། །དེ་ཡི་དྲུང་དུ་རྒྱལ་སྲས་པད་དཀར་འཆང་། །སྔོན་
ནས་ཚོགས་གཉིས་དཀྱིལ་འཁོར་ཉ་གང་ཡང༌། །རིས་བྲལ་འགྲོ་ལ་བརྩེ་བས་སྨོན་
འཇུག་གི །སེམས་བསྐྱེད་ཟླ་ཚེས་ཆ་ཤས་གོང་དུ་འཕེལ། །འཁོར་བ་ཨེ་རཎྜ་ཡི་སྙིང་
པོ་ལ། །གཏན་བདེའི་ངལ་གསོར་རེ་བའི་འཁྲུལ་བའི་འགྲོ། །མ་ལུས་ཁྱོད་ཀྱིས་འདྲེན་
པར་དམ་བཅའ་ན། །འཕགས་ཆེན་གཞན་རྣམས་ཞི་བདེར་མནལ་ལམ་ཅི། །མགོན་
455

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼བ༽
:
པོ་འོད་དཔག་མེད་བྱང་ཆུབ་ཀྱི་ཤིང་གི་དྲུང་ན་བཞུགས་པའི་མདུན་དུ། སྤྱན་རས་གཟིགས་ཀྱིས་ཕྱག་གཉིས་ཐལ་
མོ་སྦྱར། པུས་མོ་ས་ལ་བཙུགས་ནས་བྱང་ཆུབ་མཆོག་ཏུ་སེམས་བསྐྱེད་པའི་ཚུལ་ལོ། །སྙན་པའི་སྒྲ་དབྱངས་
ཉམས་དང་འགྱུར་བའི་དཔྱིད། །དབྱར་གྱི་རྔ་གསང་ལྟར་སྒྲོག་ས་སྤྱོད་ཀྱི། །རིགས་
(༣བ)སྲས་འཇིག་རྟེན་ལས་འདས་དབང་ཕྱུག་བརྒྱད། །ཀུན་ཚང་ཡོན་ཏན་གཏེར་
། །བཅུ་དྲུག་བགྲང་བྱའི་ན་ཚོད་ཆེས་ཕྲ་ཡང༌། །མ་དམད་མཛད་
བཟང་རྒན་པོའི་བློ་འཆང་བས། །རྣམ་འདྲེན་འོད་མཛད་ཡེ་ཤེས་ཏོག་གི་དྲུང་། །
གཏན་གྱི་སྐྱབས་གསོལ་ཞུར་བགྲོད་ཤུལ་ལམ་དུ། །ཉི་ཟླ་ནམ་མཁའི་སྒྲོན་མར་ཉེར་
འབོད་པའི། །འཆི་མེད་ལུས་ཕྲའི་ཁེངས་འཕྲོག་མཛེས་མ་ཟུང༌། །འཁོར་བར་འཁྲུལ་
པའི་གཏན་མདུན་འཆའ་འདོད་ནས། །གཏོང་མིན་མཛའ་གཅུགས་རྩེ་དགའི་བརྡ་
ཐབས་བསྟན། །དེ་ཚེ་ཡིད་འོང་ཆུ་སྐྱེས་འདབ་རྒྱས་དང༌། །རི་སྐྱེས་དོང་རྩེའི་དངོས་
པོ་ཉེར་ཕུལ་ཏེ། །བླ་མེད་བྱང་ཆུབ་སེམས་བསྐྱེད་ཆར་རྒྱུན་གྱིས། །གཏན་བདེའི་མྱུ་
གུ་བསྐྲུན་པའི་ཆོ་ག་བསྟར། །ཡུལ་སྒྲ་ཅན་ན་རྒྱལ་པོ་སྒྲ་དབྱངས་རྔ་སྒྲའི་སྲས་སུ་འཇིག་རྟེན་དབང་ཕྱུག་
འཁྲུངས་པའི་ཚེ་ལོ་བཅུ་དྲུག་ལོན་པ་ན། སངས་རྒྱས་འོད་མཛད་ཡེ་ཤེས་ཏོག་གི་དྲུང་དུ་བྱོན་པའི་ལམ་ཁར་ཉི་
ཟླའི་སྒྲོན་མ་དང་ནམ་མཁའི་སྒྲོན་མ་གཉིས་ཀྱིས་བཙུན་མོ་བྱ་བར་གསོལ་ཅིང༌། སངས་རྒྱས་ལ་ཨུཏྤལ་དང་དོང་
རྩེ་ཕུལ་ཏེ་སེམས་བསྐྱེད་དོ། །གཟི་ཆེན་སྟོང་འབར་རིན་ཆེན་ཅོད་པན་མཆོག །ཡབ་རྗེས་
རིགས་སྲས་དབུ་ལ་ཉེར་བཀོད་ནས། །ས་དབང་རྒྱལ་པོའི་གོ་སར་མངའ་གསོལ་
ཏེ། །ཁྲིམས་གཉིས་གདུགས་དཀར་ཡུ་བ་བུ་ལ་གཏད། །རང་གི་ལུས་སྲོག་འགྲོ་ལ་
གཏོང་བའི་སེམས། །སྦྱིན་པའི་རྩེ་དགའ་ལྷུར་ལེན་ཉལ་འགྲོའི་རྒྱུན། །སྔོན་གོམས་
རི་གཟར་རྩེ་ལས་ཉེར་འབབ་པ། །སེར་སྣའི་རགས་ཀྱིས་གྱེན་དུ་བཟློག་ནུས་
མིན། །སྦྱིན་པའི་གཏམ་(༤ན)སྙན་ལུས་ཕྲའི་འགྲིན་པའི་ཆང་། །ཟེགས་མ་གྲངས་མེད་
ཕྱོགས་བརྒྱར་འཐོར་བ་ཡིས། །མཆོག་དམན་སྐྱེ་བོའི་སྒྲ་འཛིན་བ་ཀུ་ལ། །འཛུམ་ཚེ་
ཀུན་རྟོག་ཟེའུ་འབྲུ་ཅི་ཡང་རྒོད། །ཕྲག་དོག་རླུང་གིས་བསྐྱོད་པའི་ནགས་ཀྱི་
མེས། །ནོར་མཆོག་ཙནྡན་ལྗོན་པ་བསྲེགས་པའི་ཤུལ། །སྒྲ་ཅན་རྗེ་འབངས་སེམས་
456

འཁྲུངས་རབས་ཀྱི་ཞིང་བཀོད་རྟོགས་བརྗོད་གསལ་བའི་མེ་ལོང༌། ༼༡༥༽
ཁོང་ཆུད་པའི་བཞིན། །བརྣགས་པ་སོལ་བའི་མགལ་དུམ་ཆེས་ཆེར་སྤུངས། །དེ་ཚེ་
གཡོ་མེད་ཁྲིམས་ཀྱི་རླུང་། །ཤུགས་དྲག་གིས་བདས་རྒྱལ་བའི་སྲས། །ཟླ་གཞོན་མཐའ་
འཁོར་ཆུ་ལྷ་ཡི། །ཕང་པར་སོང་ཡང་འཇིགས་པ་མེད། །བསླུ་མེད་བདེན་པའི་སྐྱ་
རེངས་ཀྱི། །ཕན་བདེའི་བྱ་མ་རྟ་ཤར་བས། །རིང་མིན་སླར་ཡང་ལྷ་ཡི་སྲས། །ཉིན་
བྱེད་རང་ཡུལ་མཁའ་ལ་འོངས། །ཨེ་མ་དེ་ཚེ་ལུས་ཅན་ཀུན། །མི་དབང་ཡིད་བཞིན་
ནོར་བུ་འདི། །རང་གི་བསོད་ནམས་བགོ་སྐལ་གྱིས། །ཐོབ་ཅེས་དགའ་བའི་གར་
གྱིས་བྲེལ། །དུས་དེར་རྗེ་འབངས་ཡིད་ལ་བདེ་བའི་རོ། །མྱོང་དང་ལྷན་ཅིག་མཐའ་
འཁོབ་དྲེགས་ལྡན་ཡིད། །དཀར་མིན་སྔོན་བསགས་ལས་ལ་ཆེར་མནོང་བ། །ལྷན་
ཅིག་ཕན་ཚུན་འགྲན་པ་བཞིན་དུ་བྱས། །སྲས་འཇིག་རྟེན་དབང་ཕྱུག་རྒྱལ་སར་བསྐོས་ཏེ་སྦྱིན་པ་
རྒྱ་ཆེན་པོ་བཏང་བས། ཕྲག་དོག་དང་ལྡན་པའི་རྒྱལ་པོ་ཤིང་ཁྲི་ཅན་གྱིས། ནོར་བུ་དགོས་འདོད་འབྱུང་བ་སློང་
བར་བཏང་བ་བཞིན་བྱིན་པས་སྲས་ཡབ་ཡུམ་རྣམས་བདུད་རི་ནག་པོ་བྱ་རོག་སྒྲ་གཅན་ཞེས་བྱ་བར་སྤྱུགས། དེའི་
ཚེ་ལམ་དུ་ཡང་བཞོན་པ། རྒྱན་གོས་རྣམས་ཀྱང་སློང་མོ་བ་ལ་བྱིན། བཤུལ་ལམ་(༤བ)ཞིག་ཏུ་ལྷས་གཞལ་ཡས་
ཁང་སྤྲུལ་ནས་མཆོད་པས། བཙུན་མོ་གཉིས་དེར་བཞུགས་པར་འདོད་ཀྱང་ཡབ་ཀྱི་བཀའ་མི་བཅག་བའི་སླད་དུ་
བྱོན། དེར་བྱེ་མ་ཤིང་དྲུང་ནས་འོངས་པའི་བྲམ་ཟེ་ལ་སྲས་མིང་སྲིང་ཡང་བྱིན། དེ་ལ་བརྟེན་ནས་ཡབ་ཡུམ་རྣམས་
དང་། ཡུལ་དེའི་ལྷ་ཀླུ་གཞི་བདག་རྣམས་ཀྱིས་ངུས་ཤིང་། ཕྱོགས་བཅུའི་སངས་རྒྱས་དང་བྱང་ཆུབ་སེམས་དཔའ་
རྣམས་ཀྱིས་སྤྱན་ཆབ་བཏོན་པ་གཅིག་ཏུ་འཁྱིལ་བ་མཚོར་གྱུར་པའི་དབུས་སུ་པད་སྡོང་གི་མེ་ཏོག་རྣམས་ལ་སངས་
རྒྱས་རེ་རེ་བཞུགས་པ་དང༌། འཇའ་འོད་འཁྱིལ་བའི་ལྟས་ཡ་མཚན་དུ་བྱུང༌། བརྒྱ་བྱིན་གྱིས་ཉམས་ཚོད་སད་པར་
བཙུན་མོ་བྱིན་ཡང་སླར་ཕུལ། མི་རིང་བར་རང་ཡུལ་དུ་སྤྱན་དྲངས་ཏེ་སྲས་འོད་ཟེར་ཏོག་རྒྱལ་སར་བསྐོ་བ་སོགས་
དགའ་སྟོན་བྱས་སོ། །འཕགས་ཡུལ་ལྷོ་ཕྱོགས་འཛིན་མའི་རྒྱན་གཅིག་པུར། །བྱེད་པོས་
ཉེར་བསྐྲུན་དཀོན་མཆོག་གསུམ་གྱི་འབངས། །འགྲོ་བའི་གཉེན་དུ་ས་དབང་རྒྱལ་
པོའི་ཚུལ། །འཛིན་མཁས་གང་གི་སྒྱུ་འཕྲུལ་དེ་རྨད་བྱུང༌། །སྲིད་འབྱོར་སྙིང་མེད་
དབུ་བའི་དོ་ཤལ་དག །ངན་གཡོ་འཐོར་རླུང་དྲག་པོས་ཉེར་བཅོམ་པའི། །ཡུལ་
གཞན་དལ་མེད་རྒྱུ་བའི་རླབས་ཕྲེང་དེ། །མཐའ་ཡས་དགེ་ཚོགས་འབྱུང་ལ་ཡོལ་བ་
457

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼བ༽
མེད། །ལེགས་བྱས་འབྲས་ལྡན་དུས་ཀྱི་རབ་དྭངས་མཁར། །མཛེས་སྡུག་ལང་ཚོའི་
བསིལ་ཟེར་སྟོང་འཕྲོ་བ། །བདེ་སྤྱོད་ཡིད་ཀྱི་ཀུནྡ་དབང་མེད་དུ། །ཕྲོགས་པའི་བཞིན་
རས་འདབ་མ་འཛུམ་ཞིང་འདར། །དེ་ཚེ་རི་དྭགས་མིག་ཅན་མར། །མཆོག་གསུམ་
དམ་པས་བྱིན་བརླབས་པའི། །མི་ལས་འདས་པའི་ཁྱེའུ་ནི། །ཁས་བླངས་ཇི་བཞིན་
དུས་སུ་བཙས། །ལས་ཀྱི་ཐགས་སུ་ཉེར་བཏགས་པའི། །(༥ན)བགྲང་ཡས་སྐྱེ་བའི་ཟ་
འོག་གོས། །བདེ་སྡུག་སྣ་ཚོགས་རི་མོ་ཡི། །རང་མཚང་སྟོན་པའི་སློབ་དཔོན་
བཞིན། །ཆེར་འབད་གཡོ་སྒྱུའི་གྲུ་རྫིངས་དག །བདེན་པའི་པི་ཝང་རྒྱུད་སྒྲ་ཡིས། །ས་
དབང་མདུན་སའི་ཆུ་གཏེར་དབུས། །ཞིག་ཚེ་བྲན་མོ་ལྷ་ཡུལ་སོང་། །བྷེ་ཏའི་ཡུལ་གྱི་
རྒྱལ་པོའི་བུ་མོ་ཀུན་ཏུ་བཟང་མོ་བྲན་མོས་བསླད་དེ་གསེར་གཞོང་ཆུ་ལ་བསྐུར་བས་རྐྱེན་བྱས། ཡུལ་ལྷོ་ཕྱོགས་སུ་
འོངས་པ་ན་རྒྱལ་པོ་བདེ་སྤྱོད་ཀྱི་བཙུན་མོར་བླངས། བུ་སྟོད་གསེར་རྐང་པ་གཡུ། སྨད་དུང་ལས་བྱས་པ་ཞིག་སྐྱེ་
ཞེས་བཙུན་མོས་སྨྲས་པ་ལྟར་བཙས་ཀྱང་བྲན་མོས་རྗེ་མོ་ལ་སྨྱོ་ཆུ་བླུད། སྲས་སྦས། ཁྱི་གུའི་རོ་ཞིག་བསྟན་ཏེ། འདི་
བྱུང་ཞེས་དྲིལ་བསྒྲགས་པས་ཐམས་ཅད་ཐེ་ཚོམ་དུ་བྱུང༌། རིང་པོར་མ་ལོན་པར་སྲས་ཀྱིས་ཕོ་བྲང་ཆེན་པོ་ཞིག་
སྤྲུལ་ཏེ་རྒྱལ་པོ་འཁོར་བཅས་གདན་དྲངས། སྔར་གྱི་བྱུང་ཚུལ་རྣམས་ཞིབ་པར་གླེངས། བྲན་མོ་གཉིས་རྣམ་ཤེས་
པོ་ཏ་ལར་འཕངས་སོ། །ཐ་མལ་ཁྱིམ་ཐབ་འཁོར་བ་ཡི། །ཐར་མེད་རྒྱ་རུ་ཡོངས་རིག་
སྟེ། །ལྟས་ངན་གཡང་ལེན་ཉེ་བའི་ལམ། །མཁའ་འགྲོའི་ཕོ་ཉ་བསྟེན་ལ་ཆས། །མི་
ཞུམ་སྙིང་སྟོབས་བརྩོན་འགྲུས་ཀྱིས། །དཀའ་བའི་ལས་མང་ཉེར་བསྒྲུབས་པས། །མི་
བསྲུན་སྲིན་གཡག་སྙིང་འདར་ནས། །མཐོང་བ་ཙམ་གྱིས་ས་ལ་འགྱེལ། །དེ་ཚོ་སྐྱེ་
བ་མང་པོའི་དགེ་བའི་བཤེས། །དྲི་མེད་མཚོ་སྐྱེས་རིགས་འཛིན་དཔའ་བོ་
ཆེས། །གསང་བའི་མཁའ་འགྲོ་གནས་བཅས་ཉེར་བསྟན་ཞིང་། །འབྱུང་འགྱུར་གསུང་
གི་གསང་བ་དུ་མ་སྩལ། ། ཀུན་གསལ་དབྱིངས་སུ་སྙེག་འདྲའི་བྲག་(༥བ)གི་རི། །རྡོ་
རྗེ་ལྟ་བུར་རབ་མཛེས་ལྟེ་བའི་དབུས། །གསང་བ་བདེ་ཆེན་མཁའ་འགྲོའི་གཞལ་
མེད་ཁང་། །ཡེ་ཤེས་ལྷ་ཚོགས་འདུ་བའི་གནས་དེར་བྱོན། །ཐབས་ཤེས་ཟུང་དུ་
འཇུག་པའི་རེ་བ་ཀུན། །རྫོགས་པའི་འཁོར་ལོ་ཀུན་གྲོལ་བདེ་བའི་དཔྱིད། །སྟོང་
458

འཁྲུངས་རབས་ཀྱི་ཞིང་བཀོད་རྟོགས་བརྗོད་གསལ་བའི་མེ་ལོང༌། ༼༡༥༽
ཆེན་དག་པའི་རང་བཞིན་སྙན་པའི་གླུ། །རྡོ་རྗེའི་ཚིག་ཏུ་དཔལ་གྱི་མགྲིན་པར་
ལེན། །ཨོཾ་ཌི་ཡ་ནའི་ཡུལ་ནས་སྐད་ཅིག་ལ། །ཡབ་ཡུམ་བདེ་ལྡན་ཁབ་ཏུ་ཉེར་བགྲོད་
།ངོ